หุ้นฟิล์มร้อนฉ่า
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 29 ต.ค. 2553
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 29 ต.ค. 2553
...ตลาดหุ้นวานนี้ (28 ต.ค.) ผงกหัวปิด 987.23 จุด บวก 3.27 จุด มูลค่าซื้อขาย 28,286 ล้านบาท ต่างชาติขายอีก 692 ล้านบาท 
...ข่าวพยุงตลาด มูดี้ส์ เตรียมปรับขึ้นเครดิตประเทศ หรือแบงก์ชาติ เพิ่มอัตราการเติบโตเศรษฐกิจ (GDP) ปีนี้เป็น 7.38% จากเดิม 6.57.5% .... การเมืองน้ำท่วมบาทแข็ง ไม่เป็นอุปสรรคต่อการเติบโตของ GDP 
...บล.คันทรี่ กรุ๊ป (CGS) ไม่หมูซื้อ MFC (บลจ.เอ็มเอฟซี) ถูกกระทรวงการคลังขวาง ต้องล้มโต๊ะรับซื้อหุ้นรายย่อย 
...2 บิ๊กธุรกิจฟิล์ม “ประยุทธ มหากิจศิริ” ค่าย ไทยฟิล์มอินดัสตรี (TFI) เพิ่งลงจากเครื่อง (บิน) สวนทางกับ “ณรงค์ สุทธิสัมพัทน์” ค่ายเอ.เจ.พลาสท์ (AJ) อยู่ระหว่างไปดูงานมหกรรมพลาสติก ที่เยอรมนี แต่หุ้นวิ่งไม่หยุดไปทางเดียวกัน รับราคาฟิล์มพุ่งปี๊ดนั่นเอง !!!
...ยังมี โพลีเพล็กซ์ (PTL) ที่รับผลดีจากราคาขายแผ่นฟิล์มโพลีเอสเตอร์ เลยไม่แปลกที่ไตรมาส 2 สิ้น ก.ย. โชว์กำไร 762 ล้านบาท โต 280% จากปีก่อน 200 ล้านบาทแจกปันผลระหว่างกาล 59 สต./หุ้น
...วันนี้ บล.กิมเอ็ง ส่งของเล่นใหม่ DW 2 ตัวให้เล่น “BANP 42 CA” และ “PTT 42 CA” จะหวือหวาซู่ซ่าแค่ไหนไม่การันตี นอกจากตลาดและราคาหุ้นแม่ที่อ้างอิง ยังอยู่ที่ “เสี่ยใหญ่” ลูกค้าเล่นด้วยหรือไม่